KTC วิ่ง 2 วันติด! บวกต่ออีกกว่า 2% โบรกฯ เชียร์ซื้อ วางเป้า 33 บ.
KTC วิ่ง 2 วันติด! บวกต่ออีกกว่า 2% โบรกฯ เชียร์ซื้อ วางเป้า 33 บ. ล่าสุด ณ เวลา 10.36 น. อยู่ที่ 31 บาท บวก 0.75 บาท หรือ 2.48% สูงสุดที่ 31 บาท ต่ำสุดที่ 30.25 บาท ด้วยมูลค่าซื้อขาย 228.46 ล้านบาท
7 ก.ย. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 10.36 น. อยู่ที่ 31 บาท บวก 0.75 บาท หรือ 2.48% สูงสุดที่ 31 บาท ต่ำสุดที่ 30.25 บาท ด้วยมูลค่าซื้อขาย 228.46 ล้านบาท ขณะที่ดัชนีตลาดหุ้นไทยโดยรวมลบ 0.39%

ทั้งนี้ ราคาหุ้น KTC ปรับตัวขึ้นต่อเนื่อง 2 วันติด นับตั้งแต่ราคาหุ้นอยู่ที่ระดับ 29.75 บาท เมื่อวันที่ 5 ก.ย.2561
ด้าน บล.เอเชีย เวลท์ ระบุในบทวิเคราะห์ แนะนำ “ซื้อ” หุ้น KTC ให้ราคาเป้าหมายที่ 33 บาทต่อหุ้น โดยมีปัจจัยบวกจากการที่กระทรวงการคลังอนุญาตให้ผู้ประกอบการ Pico Finance สามารถให้บริการสินเชื่อจำนำทะเบียนรถยนต์และรถจักรยานยนต์ได้ เป็นการเพิ่มช่องทางการทำธุรกิจให้ KTC